钦定古今图书集成/明伦汇编/官常典/第440卷 > 太公六韬 > 《立将》
## 钦定古今图书集成/明伦汇编/官常典/第440卷 > 太公六韬 > 《立将》

武王问太公曰：“立将之道奈何？”太公曰：“凡国有难，君
避正殿，召将而诏之曰：‘社稷安危，一在将军。今某国
不臣，愿将军帅师应之’。”将既受命，乃命太史卜斋三
日之太庙，钻灵龟，卜吉日，以受斧钺。君入庙门，西面
而立，将入庙门，北面而立。君亲操钺持首，授将其柄，
曰：“从此上至天者，将军制之。”复操斧持柄，授将其刃
曰：“从此下至渊者，将军制之。见其虚则进，见其实则
止。勿以三军为众而轻敌，勿以受命为重而必死，勿
以身贵而贱人，勿以独见而违众，勿以辩说为必然。
士未坐勿坐，士未食勿食，寒暑必同，如此士众必尽
死力。”将已受命，拜而报君曰：“臣闻国不可从外治，军
不可从中御，二心不可以事君，疑志不可以应敌。臣
既受命，专斧钺之威，臣不敢生还，愿君亦垂一言之
命于臣，君不许臣，臣不敢将”，君许之，乃辞而行。军中
之事，不闻君命，皆由将出，临敌决战，无有二心。若此
则无天于上，无地于下，无敌于前，无君于后。是故智

悦，将无咎殃。是故风雨时节，五糓丰登，社稷安宁。”武
王曰：“善哉！”